Tħabbru d-dettalji tal-abozz ta’ liġi li qed jipproponi riforma fis-sistema legali dwar każ ta’ abbuzz tad-droga. Id-dettalji tal-abbozz ingħataw il-Minsitru tal-Ġustizzja Owen Bonnici ftit qabel ma ressaq l-ewwel qari tal-abbozz għall-approvazzjoni tal-parlament. Tressaq għall-ewwel qari fil-Parlament l-abozz ta’ liġi dwar id-dipendenzi ta’ droga. Abbozz jagħti dimesjoni ġdida lill-qasam tad-droga. F’konferenza tal-aħbarijiet il-Ministru tal-Ġustizzja Owen Bonnici qal li b’din il-liġi kull min jinqabad sa żewġ grammi droga jew żewġ pilloli fil-każ ta’ ecstacy, mhux se jitressaq il-Qorti iżda minflok jidher quddiem tribunal imexxi minn Kummissarju tal-Ġustizzja jista jeħel bejn €75 u €125. Każ dwar il-kannabis ser ikollhom pieni iżgħar ta’ bejn €50 sa €100. Meta persuna tinqabad tabbuża bid-droga t-tieni darba tista’ tiġi riferuta għal bord għar-rijabilitazzjoni li se jitwaqqaf b’din il-liġi. Il-Ministru Bonnici spjega li din l-liġi bl-ebda mod mhi se tinkoragixxi l-użu tad-droga iżda se tkun qed tħeġġeġ lil vittmi tad-droga jirriformaw ruħhom. Dr Bonnici ħabbar ukoll li se jitwaqqaf bord dwar l-għoti tal-pieni biex jkun hemm konsistenza dwar l-għoti tas-sentenzi. Qal li huwa ħsieb tal-Gvern li l-Kummissarji tal-Ġustizzja ma jkunux ġejjin mill-kamp legali. Bidla oħra li mistennija iġġib din il-liġi hija li dawk li jkunu wettqu reat li ma jinkludux reati fuq persuni jew persuni li fit-tul tal-kawża jkunu wettqu b’suċċess rijabilitazzjoni, jistgħu minflok ħabs jingħataw ordni ta’ probation jew sentenza sospiża skont d-diskrezzjoni tal-ġudikant.